SNNP บิ๊กล็อตโผล่ 752 ลบ. จับตากลุ่ม “ไกรพิสิทธิ์กุล” ปรับโครงสร้างถือหุ้นในครอบครัว
SNNP บิ๊กล็อตโผล่ 43.70 ล้านหุ้น มูลค่า 751.64 ลบ. ราคาเฉลี่ย 17.20 บ. ซึ่งเป็นราคาต่ำกว่ากระดานซื้อขาย โดยวันนี้ SNNP ปิดตลาดที่ระดับ 17.30 บ. จับตากลุ่ม “ไกรพิสิทธิ์กุล” ปรับโครงสร้างถือหุ้นในครอบครัว
SNNP บิ๊กล็อตโผล่ 43.70 ล้านหุ้น มูลค่า 751.64 ลบ. ราคาเฉลี่ย 17.20 บ. จับตากลุ่ม “ไกรพิสิทธิ์กุล” ปรับโครงสร้างถือหุ้นในครอบครัว
26 ก.ย. 2565

ผู้สื่อข่าวรายงานว่า ในวันนี้ (26 ก.ย.65) มีรายการสรุปซื้อขายกระดานรายใหญ่ (Big lot) ของหุ้นบริษัท ศรีนานาพร มาร์เก็ตติ้ง จำกัด (มหาชน) หรือ SNNP จำนวน 2 รายการ ปริมาณ 43,700,000 หุ้น มูลค่ารวม 751.64 ล้านบาท ราคาเฉลี่ย 17.20 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น SNNP ปิดตลาดวันนี้ที่ระดับ 17.30 บาท บวก 0.30 บาท หรือ 1.76%  สูงสุดที่ 17.40 บาท ต่ำสุดที่ 16.70 บาท ด้วยมูลค่าซื้อขาย 829.22 ล้านบาท
ทั้งนี้ แหล่งข่าวรายหนึ่ง เปิดเผยว่า การทำรายการบิ๊กล็อตในครั้งนี้ เป็นการปรับโครงสร้างการถือหุ้นภายในครอบครัวของกลุ่ม Concord I. Capital Limited ซึ่งเป็นผู้ถือหุ้นรายใหญ่อันดับ 1 ของ SNNP และถือหุ้นโดยตระกูลไกรพิสิทธิ์กุล ซึ่งก่อนหน้านี้มีการโอนหุ้นภายในกลุ่มเช่นเดียวกัน โดยครอบครัว “ไกรพิสิทธิ์กุล” ได้โอนหุ้นจำนวน 65 ล้านหุ้น ให้กับบุตร 2 คน